CELEX: 61990CC0296
Language: el
Date: 1991-07-02 00:00:00
Title: Προτάσεις του γενικού εισαγγελέα Darmon της 2ας Ιουλίου 1991. # Επιτροπή των Ευρωπαϊκών Κοινοτήτων κατά Ιταλικής Δημοκρατίας. # Παράßαση κράτους - Παράλειψη μεταφοράς οδηγίας στο εσωτερικό δίκαιο. # Υπόθεση C-296/90.

ΠΡΟΤΆΣΕΙΣ ΤΟΥ ΓΕΝΙΚΟΫ ΕΙΣΑΓΓΕΛΈΑ
      MARCO DARMON
      της 2ας Ιουλίου 1991 (
            *1
         )
      
         Κύριε Πρόεδρε,
      
      
         Κύριοι αικαανές,
      
      
               1. 
            
            
               Με την παρούσα προσφυγή, η Επιτροπή σας ζητεί να αναγνωρίσετε ότι η Ιταλική Δημοκρατίας, παραλείποντας να θεσπίσει, εντός της ταχθείσας προθεσμίας, το σύνολο των μέτρων για την εφαρμογή των οδηγιών του Συμβουλίου 85/384/ΕΟΚ, της 10ης Ιουνίου 1985, για την αμοιβαία αναγνώριση των πτυχίων, πιστοποιητικών και άλλων τίτλων στον τομέα της αρχιτεκτονικής και τη θέσπιση μέτρων για τη διευκόλυνση της πραγματικής άσκησης του δικαιώματος εγκατάστασης και ελεύθερης παροχής υπηρεσιών (
                     1
                  ), 85/614/ΕΟΚ, της 20ής Δεκεμβρίου 1985, για την τροποποίηση, λόγω της προσχώρησης της Ισπανίας και της Πορτογαλίας, της οδηγίας 85/384/ΕΟΚ (
                     2
                  ), και 86/17/ΕΟΚ, της 27ης Ιανουαρίου 1986, για την τροποποίηση, λόγω της προσχώρησης της Πορτογαλίας, της οδηγίας 85/384/ΕΟΚ (
                     3
                  ), ή, εν πάση περιπτώσει, παραλείποντας να ενημερώσει την Επιτροπή σχετικά με τα μέτρα αυτά, παρέβη τις υποχρεώσεις που υπέχει από τη Συνθήκη ΕΟΚ.
            
         
               2. 
            
            
               Οι οδηγίες αυτές έπρεπε να τεθούν σε ισχύ στην Ιταλία το αργότερο στις 5 Αυγούστου 1987, εκτός από το άρθρο 22 της οδηγίας 85/384, για το οποίο είχε προβλεφθεί συμπληρωματική προθεσμία που έληγε, όσον αφορά το ίδιο αυτό κράτος, στις 5 Αυγούστου 1988.
            
         
               3. 
            
            
               Η παράβαση δεν αμφισβητείται από το καθού κράτος, το οποίο επισήμανε στις γραπτές παρατηρήσεις του ότι ο νόμος που περιλαμβάνει «διατάξεις για την εκπλήρωση των υποχρεώσεων που απορρέουν από την ένταξη της Ιταλίας στην Ευρωπαϊκή Κοινότητα ( κοινοτικός νόμος για το 1990 ) » ψηφίστηκε στις 29 Δεκεμβρίου 1990 και δημοσιεύθηκε στο τακτικό συμπλήρωμα του GURI αριθ. 10 της 12.1.1991. Το άρθρο 5 αυτού του νόμου εξουσιοδοτεί την κυβέρνηση να εκδώσει νομοθετικά διατάγματα που περιέχουν τις αναγκαίες διατάξεις για τη μεταφορά των τριών οδηγιών στο εσωτερικό δίκαιο. Πληροφορηθήκαμε συναφώς κατά την προφορική διαδικασία ότι τα επίμαχα διατάγματα δεν έχουν εκδοθεί μέχρι τώρα και ότι δεν πιθανολογείται να εκδοθούν αμέσως.
            
         
               4. 
            
            
               Εν πάση περιπτώσει, δεν αμφισβητείται ότι η Ιταλική Δημοκρατία δεν θέσπισε τα μέτρα που απαιτούν οι επίμαχες οδηγίες και, κατά συνέπεια, σας προτείνω να αναγνωρίσετε την παράβαση (
                     4
                  ) και να καταδικάσετε το καθού κράτος στα δικαστικά έξοδα.
            
         (
            *1
         )	Γλώσσα του πρωτοτύπου: η γαλλική.
      (
            1
         )	EE L 223, σ. 15.
      (
            2
         )	EE L 376, σ. 1.
      (
            3
         )	EE L 27,0.71.
      (
            4
         )	Βεβαίως δεν οφείλετε να αποφανθείτε επί του αιτήματος της Επιτροπής που αφορά, « εν πάση περιπτώσει », την παράλειψη κοινοποιήσεως των μέτρων στην Επιτροπή. Είναι πράγματι σαφές ότι πρόκειται περί επικουρικού αιτήματος, το οποίο διατυπώθηκε για την περίπτωση που η Ιταλία, η οποία δεν είχε απαντήσει ούτε στο έγγραφο οχλήσεως ούτε στην αιτιολογημένη γνώμη, ϋα είχε εντούτοις θεσπίσει τα επίμαχα μέτρα — πράγμα που δεν συνέβη — χωρίς ωστόσο να ενημερώσει σχετικά την Επιτροπή, υποχρέωση που προβλέπεται από το άρθρο 31, εδάφιο 2, της οδηγίας 85/384.